Regstreekse gesprek: Covid-19 – Die ramptoestand en misbruik van politieke magPresident Cyril Ramaphosa het Sondag die nasionale ramptoestand ŉ derde keer vir ŉ verdere maand verleng. Dit stel die regering in staat om nog tot in September regulasies met betrekking tot afsonderingsvlak 2 uit te vaardig en af te dwing. Suid-Afrika betree dus nou sy sesde maand van algehele afsondering en daar is talle vrae oor die afdwingbaarheid van ŉ voortdurende ramptoestand. Het die regering die mag om ŉ ramptoestand onbepaald te verleng en, indien wel, watter gevolge hou dit vir ŉ demokratiese samelewing in? Baie Suid-Afrikaners wonder ook wie presies die sweep binne die regerende party klap. Is dit pres. Cyril Ramaphosa of sy minister van samewerkende regering en tradisionele sake, Nkosazana Dlamini-Zuma? Daar is boonop ŉ groeiende gevoel van ontevredenheid oor die manier waarop die ANC die Covid-19-pandemie en die gepaardgaande afsonderingstydperk hanteer het en die moontlikheid bestaan dat Suid-Afrikaners dié ontevredenheid by die stembusse sal uitspreek. Freek Robinson gesels met Theuns Eloff, onafhanklike kommentator en voormalige visekanselier van die NWU, prof. Koos Malan, professor in publiekreg aan die Universiteit van Pretoria, en die politieke joernalis Jan-Jan Joubert om antwoorde op dié kwessies te probeer vind. Volg die regstreekse uitsending van hierdie gesprek op Woensdag 19 Augustus om 14:00 op Maroela Media se Facebook-blad. Die video sal ook onderaan hierdie artikel beskikbaar wees. Nooi gerus kollegas, vriende en familie wat jy dink saam moet kyk. Regstreekse gesprek: Covid-19 – Die ramptoestand en misbruik van politieke mag Suid-Afrika betree nou sy sesde maand van algehele afsondering en daar is talle vrae oor die afdwingbaarheid van ŉ voortdurende ramptoestand. Freek Robinson gesels met Theuns Eloff, prof. Koos Malan en Jan-Jan Joubert om antwoorde te probeer vind.Maak jy in dié tyd staat op Maroela vir betroubare, gebalanseerde nuus en gesprekke wat jou ingelig hou soos hierdie een? Maak 'n finansiële bydrae om Maroela te help om hiermee vol te hou. Besoek https://maroelamedia.co.za/donasies/ om meer te lees oor hoe jy Maroela kan ondersteun. Posted by Maroela Media on Wednesday, August 19, 2020